کد خبر: ۱۲۸۱۶۱۸

تاریخ: ۱۱ شهريور ۱۳۹۲ - ۱۰:۰۰

মসজিদ নির্মাণে সহযোগিতার জন্য রাশিয়া সরকারের প্রতি চেচেনের প্রেসিডেন্টের আহবান

স্বশাসিত গণপ্রজাতন্ত্রী চেচেনের প্রেসিডেন্ট রামাদ্বান কাদেরোভ বলেছেন, রাশিয়ায় ২৭ থেকে ২৮ মিলিয়ন মুসলমান বসবাস করে, তাদের অধিকারের প্রতি সম্মান প্রদর্শন করা উচিত। সরকারের উচিত মুসলমানদের মসজিদ নির্মাণে সহযোগিতা করা।

বার্তা সংস্থা ইকনার রিপোর্ট : রামাদ্বান কাদেরোভ বলেন, চেচেনের মোট জনসংখ্যার শতকরা ৯০ ভাগ জনগণ মুসলমান হলেও এদেশের তিনটি জেলাতে খ্রিষ্টানদের জন্য গীর্জা নির্মাণের কার্যক্রম শুরু হয়েছে অথচ মস্কোতে এখনো মসজিদ নির্মাণের পথে বিভিন্নভাবে বাধা প্রদান করা হয়।

তার মতে, ইসলাম ও খ্রিষ্টান ধর্মের অনুসারীদের উচিত পরস্পরের প্রতি সম্মান প্রদর্শন করা এবং রাশিয়ায় শান্তিপূর্ণ সহাবস্থানের পরিবেশ তৈরী করা।

উল্লেখ্য, মস্কো সিটি কর্পোরেশন বৃহত এ শহরে শুধুমাত্র ছয়টি মসজিদ নির্মাণের অনুমোদনকে যথেষ্ট বলে মনে করছে এবং নতুন কোন মসজিদ নির্মাণের অনুমোদন প্রদান করছে না।#1281284